
МОТИВИ 
към проекта на Наредба за изменение и допълнение на Наредба № 14 на Общински съвет Златоград за определяне размера на местните данъци на територията на Община Златоград

1. Причини и мотиви за изменения и допълнения в настоящата наредба са следните:
Необходимост от актуализирането на действащата нормативна уредба в съответствие с настъпилите изменения и допълнения в Закона за местните данъци и такси, обнародвани в ДВ.бр.32 от 22 април 2016 г. С измененията в закона се въвежда нов алтернативен данък, с който се облага дейността по извършване на таксиметров превоз на пътници. В закона са предложени граници на годишния размер на данъка върху таксиметровия превоз на пътници, като конкретния размер на данъка ще се определя с наредба от общинският съвет на общината, на територията на която ще се извършва таксиметровия превоз на пътници. Предложението за  данъка върху таксиметровия превоз на пътници за Община Златоград за 2017 г. е да бъде определен в размер на 300 лв. Данъкът върху таксиметров превоз на пътници ще се дължи за всеки отделен автомобил, с който ще се извършва таксиметров превоз на пътници.

2. Цели, които се поставят с приемане на предлаганите изменения и допълнения в наредбата:
Да се приведе нормативната база на Община Златоград в съответствие с приетите изменения  и допълнения в Закона за местните данъци и такси. С промяната на наредбата ще се постигне и повишаване приходите в бюджета на Община Златоград.
3. Очаквани резултати от приемане на изменения и допълнения на наредбата:

Уеднаквяване на подзаконова нормативна уредба с приемане на нов раздел, имащ пряко действие върху увеличаването на приходите в Община Златоград. 
4. Финансови средства, необходими за прилагане на новата уредба:
За прилагане на новите текстове на Наредбата не са необходими допълнителни финансови и други средства.
5. Анализ за съответствие с правото на Европейския съюз
Предлаганият проект за изменение и допълнение на Наредбата е в съответствие с разпоредбите на Европейската харта за местното самоуправление и директивите на Европейската общност, свързани с тази материя. 



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

